./data/phi0474/phi057/phi0474.phi057.perseus-lat1.xml
M. Tullius Cicero
Labienum       ἥρωα iudico  facinus iam diu nullum civile       praeclarius, qui, ut  aliud nihil, hoc tamen profecit, dedit illi dolorem  sed etiam ad summam profectum aliquid puto  amo etiam Pisonem  cuius iudicium de genero suspicor visum iri grave  quamquam genus belli quod sit vides  ita civile est ut non ex       civium dissensione sed ex unius perditi civis audacia natum sit  is autem       valet exercitu, tenet multos spe et promissis, omnia omnium concupivit  huic       tradita urbs est nuda praesidio, referta copiis  quid est quod ab eo non       metuas qui illa templa et tecta non patriam sed praedam putet? quid autem sit       acturus aut quo modo nescio, sine senatu, sine magistratibus  ne simulare       quidem poterit quicquam πολιτικῶσ  nos autem       ubi exsurgere poterimus aut quando? quorum dux quam ἀστρατήγητοσ tu quoque animadvertis quoi ne Picena quidem       nota fuerint; quam autem sine consilio res testis  ut enim alia omittam decem annorum       peccata, quae condicio non huic fugae praestitit?